Source: http://medvekuria.hu/szolgaltatasok.html
Timestamp: 2017-06-28 22:29:54+00:00

Document:
06-30-603-2735 nemethgyulane54@gmail.com A Medve Kúria szolgáltatásai!
Kúria Vendégházunkban 24 fő elhelyezését tudjuk biztosítani, 2, 3 illetve 4 ágyas szobákban. Minden szoba különálló vizesblokkal rendelkezik. Létszámtól függően a szobák pótágyazhatók. Igény szerint apartman is bérelhető, egy illetve két szobásak. Kisgyermekes családoknak igény szerint biztosítunk baba-barát környezetet.
A Kúria területén adott a zárt parkolási lehetőség.
A népi építészetnek köszönhetően a paTics fal kiváló klímát biztosít a szobákban.
A Kúria konyháiban lehetőség van ételek készítésére, amelyet ízlésesen berendezett, tágas ebédlőben fogyaszthatnak el. A szabadtűzön főzni vágyók a szinte parkszerűen kialakított udvaron használhatják a szabadtűzhelyeket, illetve a kemencét, amelyben elkészíthetik a táj jellegzetes ételeit, vagy ami a szem-szájnak ingere.
„Tele hassal nem édes a pihenés”, így mód van a kalóriák elégetésére a következő képpen:
Egy rövid séta után az utca végén az Öreg-Túrhoz érkezik, ahol hódolhat horgászati szenvedélyének, illetve vendégeinknek lehetőséget nyújtunk saját halastavunkon a bográcsoláshoz szükséges hal kifogására. Csónakázni vágyók csónakot bérelhetnek.
Mivel családunk biogazdálkodással is foglalkozik, az érdeklődők betekinthetnek a bio termesztési folyamatokba , a termékeket megkóstolhatják illetve megvásárolhatják. (további információ: www.organickingdom.hu)
Akik hosszabb túrára vágynak, megnézhetik a környék nevezetességeit:
Sonkád, Református templom, Kis- Bukó
Tiszabecs: Szabó Lőrinc emlékház
Milota: Diófesztivál
Tiszacsécse: Móricz Zsigmond háza
Tiszakóród: Nagy- Bukó
Szatmárcseke: Csónak alakú fejfás temető, Kölcsey emlékház
Nagyar: Petőfi-fa
Túristvándi: Vizimalom
Egy kis tréning néha az elmének sem árt, így lehetőség van sakkozásra, kártyázásra illetve eszmecserére, a nyitott, árnyas filagóriában.
A gyerekes családokat sem hagytuk figyelmen kívül, mivel nagy választékban találhatók az udvaron, az öreg fák alatt fajátékok, homokozó, mérleghinta, bébi hinta, melyekben még a szülők is kedvüket lelhetik. A vizivilág szépségeivel is megismerkedhetnek a gyermekek, szülői felügyelettel, a hangulatos kerti tó mellett. A kedvenc háziállatuk se maradjon otthon, helyet biztosítunk számukra is. A Kúria alatt elhelyezkedő boltíves, ódon pince kiváló alkalmat ad nagy melegben esti beszélgetésekhez, borozgatáshoz.
A régmúlt idők kedvelői bepillantást nyerhetnek a házi kiállításunkba. Felismerhetik „Csipkerózsika orsóját”, „Jancsi és Juliska kemencés sütőlapátját”, „borsot törhetnek” egymás orra alá. Egyszóval átélhetik a megfoghatatlan múltat.
Ha felkeltette érdeklődését szálláshelyünk, kérjük látogatson el hozzánk.
Teketória Vendégház szolgáltatási:
Szállás 16 fő – 2 ágyas szobákkal, ezek pót ágyazhatók.
Sportolási lehetőség (foci, ping-pong, csocsó)
Szabadtűzi bogrács, főzés
Hatalmas közösségi hely –ebédlő
Füves focipálya, játszótér
Zárt parkoló, gépkocsi megőrzés
Medve Kúria Vendégház Kölcse 2016.

References: Kúria 

Kúria 
 Kúria 
 Kúria 
 Kúria 
 Kúria